Ahmad Nawab

Seniman Negara Tan Sri Dato' Seri Dr. Ahmad Khan bin Nawab Khan (6 April 1932 – 24 November 2024) merupakan seorang penggubah lagu, pemain muzik serta penyanyi yang terkenal di Singapura pada era 1950an, 60an dan seterusnya di Malaysia pada 1970an hingga 2000an. Beliau telah menggubah lagu lebih daripada 2,000 lagu sejak penglibatannya dalam dunia seni. Beliau juga telah diberi penganugerahan sebagai "Seniman Negara ke-7".

Biografi
Ahmad Nawab dilahirkan di Pulau Pinang, merupakan seorang komposer muzik yang terkenal di Malaysia dan bergiat aktif sebelum ini dalam penggubahan lagu sehingga beliau meninggal dunia.    

Sepanjang penglibatannya dalam dunia muzik, beliau telah menghasilkan lebih 200 buah album yang didendangkan oleh artis-artis tempatan dan luar negara yang popular dan berbakat besar seperti Uji Rashid, Hail Amir, Sharifah Aini, Sudirman Haji Arshad, Hetty Koes Endang, Dato' Khatijah Ibrahim, Jamal Abdillah, Ramlah Ram, Broery Marantika dan ramai lagi.

Popularitinya telah membuktikan bahawa lagu-lagu ciptaannya adalah berkualiti, di mana beliau masih mampu bersaing serta dapat bertahan lebih dari tiga puluh tahun dalam dunia muzik tanah air walaupun terdapat kemunculan ramai komposer-komposer muda yang serba berkebolehan.

Tan Sri Datuk Seri Dr. Ahmad Nawab juga merupakan orang yang bertanggung jawab bagi mengubah lagu “Malaysia Truly Asia”, yang dinyanyikan oleh Khatijah Ibrahim. Lagu tersebut turut dijadikan lagu tema bagi mempromosi Malaysia pada persada antarabangsa.

Kematian
Pada 24 November 2024, beliau meninggal dunia di kediamannya di Taman Melewar, yang terletak di Gombak, Selangor pada jam 3.15 petang.  Jenazahnya disembahyangkan di Surau Al-Tarbiah Al-Islamiah di Taman Melewar, Gombak dan dikebumikan di Tanah Perkuburan Islam Raudhatul Sakinah, Kuala Lumpur.

Pencapaian
Sumbangannya pada persada muzik Malaysia telah diakui oleh Universiti Putra Malaysia yang memberi anugerah Doktor Kehormat Dalam Persuratan  (“Honarory Doctrate In Literature”) pada tahun 2000.

Diskografi
Album Instrumental
 Saxsational - Pop Instrumental (1977)
 Ahmad Nawab (1979)  
 Bintang Pujaan (1981) 
  Mengenang Dirimu (1982) 
  Ku Sayang Padamu (1983)
 Permata (1992)
 Seniman Sepanjang Zaman (1993)
 Bintang Malam (1997)

Album Nyanyian
 Gerimis Senja (1981)

Runut Bunyi dan Skor Filem
 Si Tora Harimau Jadian
 Sesudah Subuh
 Do Re Mi
 Nasib Do Re Mi
 Keranda Jingga 
 Rahsia Hati
 Permintaan Terakhir
 Hapuslah Airmatamu
 Menanti Hari Esok
 Sumber Ilhamku
 Kisah Seorang Biduan
 Sumpah Semerah Padi
 Bunga Padi Berdaun Lalang
 Pendekar
 Bintang Pujaan
 Langit Petang
 Esok Untuk Siapa
 Di Ambang Kasih
 Gila-Gila Remaja
 Bintang Pujaan
 Penentuan

Filemografi

Filem
 Bunga Padi Berdaun Lalang (1975)
 Hapuslah Air Matamu (1976)

Pencapaian
Beliau yang pernah berkhidmat dengan Orkestra RTM selama 17 tahun, telah memenangi banyak anugerah dan antaranya Anugerah Merak Kayangan (Lagu Terbaik) bagi lagu ciptaan pertamanya Bintang Malam pada 1980. Namun begitu, beliau mencapai penghormatan tertinggi apabila  beliau dipilih untuk menerima "Anugerah Seniman Negara" 2006 pada 20 November 2006.

Anugerah tersebut yang disampaikan Yang di-Pertuan Agong Tuanku Syed Sirajuddin Syed Putra Jamalullail, merupakan salah satu daripada Anugerah Seni Negara (ASN) 2006 anjuran Kementerian Kebudayaan, Kesenian dan Warisan (KeKKWa).Pulau Pinang diminta namakan Jalan Rawang Jalan Datuk Ahmad Nawab  The Malaysian Insider

Tan Sri Datuk Seri Dr. Ahmad Nawab, 74, antara lain turut menerima hadiah berupa wang tunai RM60,000 dan dijadikan wakil KeKKWa di seminar/forum peringkat kebangsaan atau antarabangsa.

Petikan kata
  Lagu yang tidak lagi mementingkan mutu penciptaan tidak akan bertahan lama.Ahmad Nawab kecewa mutu ciptaan lagu diabai Utusan Malaysia Online
Anugerah
  30px  
 50px Panglima Setia Mahkota (PSM) -- Tan Sri
 50px Panglima Jasa Negara (PJN) -- Datuk
 50px Ahli Mangku Negara (AMN)

  30px 
 50px Darjah Gemilang Pangkuan Negeri (DGPN) -- Dato' Seri
 50px Darjah Setia Pangkuan Negeri (DSPN) -- Dato'

Rujukan

Pautan luar
 Ahmad Nawab di Spotify
 Ahmad Nawab di 7digital


Kategori:Orang Malaysia berketurunan Melayu
Kategori:Orang dari Pulau Pinang
Kategori:Orang Malaysia berketurunan India
Kategori:Penyanyi lelaki Malaysia
Kategori:Pelakon lelaki Malaysia
Kategori:Penggubah lagu Malaysia
Kategori:Kelahiran 1932
Kategori:Kematian 2024